paragraph_text: Komanči su već davno prije protjerali Apače iz zapadnog Teksasa ali ne i Lipane koji su nastavili lutati tim područjem. Tako se oni 1839. udružuju s Teksašanima u borbi protiv Komanča. No od bijelaca nisu imali puno koristi, štoviše od 1845. do 1856. protjerani su iz Teksasa na područje Coahuile u Meksiku. U Meksiku Lipani ostaju sve do 1903. kada ih se 19 preživjelih nastanilo u sjeverozapadnoj Chihuahui, ostadoše tamo do 1905. Iste godine Lipani su smješteni na rezervat Mescalero u Novom Meksiku, gdje još moguće imaju potomaka. Neki od njih priključili su se i plemenima Tonkawa i Kiowa Apache.